Sergio Aguero għadu ma rċeviex offerta uffiċjali mingħand Barcelona L-attakkant ta' Manchester City, Sergio Aguero, għadu ma rċeviex offerta ta' kuntratt mingħand Barcelona. Il-ftehim attwali tal-internazzjonali Arġentin fl-Etihad Stadium għandu jiskadi fl-aħħar ta' Ġunju, Barcelona allegatament huma ħerqana li jiffirmawh bi free transfer. Fil-ġimgħat li għaddew, il-ġganti Katalani offrew kuntratt lil Aguero waqt li qed jippruvaw jegħlbu numru ta' clubs interessati f'dan il-player ta' 32 sena. Madankollu, il-club immexxi mill-coach Ronald Koeman għadu m'għamilx offerta uffiċjali għall-player mill-Amerika t'Isfel. Barcelona, li riċentement ikkonfermaw lil Joan Laporta bħala l-president il-ġdid tagħhom, m'għamlu l-ebda pjan sod għas-sajf għax għadhom mhumiex ċari dwar il-finanzi tagħhom li jwasslu għas-suq li jmiss. Aguero – li wkoll qed jipi segwit mill-qrib minn Juventus – huwa l-aqwa skorer ta' Man City ta' kull żmien b'256 goal, iżda huwa skorja biss darbtejn fi 11-il dehra għas-Citizens f'dan l-istaġun.